앞

<-

다음

->

瑜伽師地論卷第八十五

彌勒菩薩說

三藏法師玄□奉　詔譯

攝事分中契經事行擇攝第一之一

如是已說攝異門. 云何攝事. 謂由三處應知攝事. 一者素쉰纜事. 二者毘奈耶事. 三者摩쉰理迦事

云何素쉰纜事. 謂由二十四處略攝一切契經. 一者別解脫契經. 二者事契經. 三者聲聞相應契經. 四者大乘相應契經. 五者未顯了義令顯了契經. 六者已顯了義更令明◑契經. 七者先時所作契經. 八者稱讚契經. 九者顯示黑品契經. 十者顯示白品契經. 十一者不了義契經. 十二者了義契經. 十三者義略文句廣契經. 十四者義廣文句略契經. 十五者義略文句略契經. 十六者義廣文句廣契經. 十七者義深文句淺契經. 十八者義淺文句深契經. 十九者義深文句深契經. 二十者義淺文句淺契經. 二十一者遠離當來過失契經. 二十二者遠離現前過失契經. 二十三者除遣所生疑惑契經. 二十四者爲令正法久住契經

別解脫契經者. 謂於是中依五犯聚及出五犯聚說過. 一百五十學處爲令自愛諸善男子精勤修學

事契經者. 謂四阿◑摩. 一者雜阿◑摩. 二者中阿◑摩. 三者長阿◑摩. 四者增一阿◑摩. 雜阿◑摩者. 謂於是中世尊觀待彼彼所化. 宣說如來及諸弟子所說相應. 蘊界處相應. 緣起食諦相應. 念住正斷神足根力覺支道支入出息念學證◑等相應. 又依八衆說衆相應. 後結集者爲令聖敎久住. 結□□南頌. 隨其所應次第安布. 當知如是一切相應略由三相. 何等爲三. 一是能說. 二是所說. 三是所爲說. 若如來若如來弟子是能說. 如弟子所說佛所說分. 若所了知若能了知. 是所說. 如五取蘊六處因緣相應分. 及道品分. 若諸苾芻天魔等衆. 是所爲說. 如結集品. 如是一切粗略標擧能說所說及所爲說. 卽彼一切事相應敎間厠鳩集. 是故說名雜阿◑摩. 卽彼相應敎. 復以餘相處中而說. 是故說名中阿◑摩. 卽彼相應敎. 更以餘相廣長而說. 是故說名長阿◑摩. 卽彼相應敎更以一二三等漸增分數道理而說. 是故說名增一阿◑摩. 如是四種師弟展轉傳來于今. 由此道理是故說名阿◑摩. 是名事契經. 於十二分敎中除方廣分. 餘名聲聞相應契經. 卽方廣分名大乘相應契經. 此分別義如前應知

如是四種契經. 由餘未顯了義令顯了等二十種契經. 如其所應當知其相. 從是已後依此所說四種契經. 當說契經摩쉰理迦. 爲欲決擇如來所說. 如來所稱所讚所美先聖契經. 譬如無本母字義不明了. 如是本母所不攝經. 其義◑昧義不明了. 與此相違義卽明了. 是故說名摩쉰理迦. 總□□南曰

界略敎想行　速通因斷支

二品智事諍　無◑少欲住

別□□南曰

界說前行觀察果　愚相無常等定界

二種漸次應當知　非斷非常及染◑

有四種所化有情. 先數習邪解脫見所集成界. 何等爲四. 謂於先有先世先身先所得自體中. 聽聞常見增上不正法. 不如理作意增上力故. 於今由彼爲因由彼爲緣. 數習邪解脫見所集成界. 如說由常見. 如是由斷見. 由現法涅槃見由薩迦耶見. 廣說亦爾. 此中世尊由種種勝解智力種種界智力增上力故. 尋求彼先勝解及彼後界. 如其所應爲調伏彼邪勝解界故. 多分爲轉四種法敎. 或爲餘智未成熟者令彼智成熟故. 智已成熟者令彼解脫諸煩惱故. 爲初邪界有情. 說因滅故行滅. 由行盡門說無常性. 爲調伏彼邪勝解界故. 爲隨第二邪界有情. 說因集故行集. 由行起門設無常性. 爲調伏彼邪勝解界故. 爲隨第三邪界有情. 由諸行苦門轉正法敎. 爲調伏彼邪勝解界故. 爲隨第四邪界有情. 若離諸行起薩迦耶見行者. 由諸行空門轉正法敎. 若卽諸行起薩迦耶見行者. 由無我門轉正法敎. 爲調伏彼邪勝解界故

復次善說法律. 略由三種不共支故. 不共外道. ◑善說數. 一者宣說眞實究竟解脫故. 二者宣說卽彼方便故. 三者宣說卽彼自內所證故. 云何眞實究竟解脫. 謂畢竟解脫及一切解脫. 卽是見道果. 及此後所得世出世修道果. 此中見道果. 由畢竟故得名眞實. 而非究竟. 於一切解脫猶有所應作故. 又解脫有三種. 一世間解脫. 二有學解脫. 三無學解脫. 世間解脫非是眞實. 有退轉故. 有學解脫雖是眞實而非究竟. 猶有所作故. 當知所餘具足二種. 云何方便. 謂於諸行中依如所有性及盡所有性修無常想. 依無常修苦想. 依苦修空無我想. 因此得入諦現觀時. 由正觀察所知境故. 獲得正見. 由此正見爲依止故. 修道位中遍於諸行往◑逆想. 彼於住時雖由彼相應受憶念思惟不現前境明了現前. 而不生喜. 由不生喜增上力故. 彼於行時卽於彼受所緣境界不生染著. 彼於一切所求境界得處中故. 尙不希求何況耽著. 彼由如是若住若行於喜貪◑速能滅盡. 心淸淨住. 又卽於彼如所得道. 極多修習爲因緣故. 永◑彼品◑重隨眠. 獲得眞實究竟解脫. 當知卽是心善解脫. 云何自內所證. 當知有四種相. 若於有學解脫轉時. 由二種相內慧觸證. 謂我已盡諸惡趣中所生諸行. 又我已盡除其七生二生一生所餘後有所生諸行. 又我已住能究竟盡無退轉道. 若於無學解脫轉時. 卽由如是二種相故內慧觸證. 謂我已作爲斷其餘一切煩惱所應學事. 我今尙無餘一生在. 況二況七. 又隨所樂亦能爲他如實記別. 如是名爲自內所證

復次卽彼解脫有二種前行法. 一者見前行法. 二者道果前行法. 見前行法者謂由解脫及彼方便自內所證增上力故. 從他言音起聞思修所成妙善. 如理作意. 未入正性離生. 能入正性離生. 得如實見出世正見. 道果前行法者. 謂得如是正見已. 復起所餘正思惟等. 或同時生或後時生. 道前行法. 爲斷所餘諸煩惱故

復次爲欲證得所未得解脫故. 應觀察八事. 謂於諸行中愛味過患出離觀察. 及聞思思擇力見道修道觀察. 於諸行中觀察愛味時. 能善通達諸行愛味所有自相. 卽於諸行觀察過患時. 能善了知三受分位過患共相. 謂於是中甚少愛味多諸過患. 如是了知愛味染著多諸過患共相. 應已於所愛味一切行中. 隨所生起欲貪煩惱. 卽能除遣制伏斷捨. 於此欲貪不現行故. 說名爲斷非永離欲故名爲斷. 又於彼事心未解脫. 若於隨眠究竟超越. 乃永離欲心得解脫. 是名一門觀察差別. 又修行者於彼諸行正觀察時. 先以聞所成慧如阿◑摩. 了知諸行體是無常. 無常故苦. 苦故空及無我. 彼隨聖敎如是勝解如是通達. 旣通達已復以推度相應思惟所成微細作意. 卽於彼境如實了知. 卽由如是通達了知增上力故. 於彼相應煩惱現行現法. 當來所有過患如實觀察. 由思擇力爲依止故. 設復生起而不實著. 卽能捨離. 彼由如是通達了知及思擇力多修習故. 能入正性離生. 旣入正性離生已. 由修道力漸離諸欲. 彼由思擇見道二種力故. 隨其所應斷諸煩惱. 謂不現行斷故. 及一分斷故. 由修道力究竟離欲. 如是由前二種漸離欲貪. 由修道力心得解脫

復次有二種煩惱斷果及苦滅果. 一者見所斷果. 由證彼故. 能自了知我已永盡捺落迦傍生餓鬼. 我今證得預流無退◑法. 乃至廣說. 二者修所斷果. 由證彼故. 能自了知. 我最後身暫時支持. 第二有等永不復轉. 復有二種苦滅. 一者現在爲因未來苦滅. 二者過去爲因現在苦滅. 復有二種苦滅. 一者心苦滅. 二者身苦滅. 復有二種苦滅. 一者壞苦苦苦苦滅. 二者行苦苦滅. 復有二種苦滅. 一者非愛業果苦滅. 二者可愛業果苦滅. 復有少分已見諦迹諸聖弟子. 雖已超過諸惡道苦所有怖畏. 由未永盡一切結故. 其心猶有於當來世共諸異生生老死怖. 爲斷彼故. 而能發起猛利樂欲乃至正念及無放逸. 勤修觀行. 復次有二種愚夫之相. 何等爲二. 一者於所應求不如實知. 二者非所應求而反生起. 何等名爲是所應求. 所謂涅槃諸行永滅. 而諸愚夫於當來世諸行不生. 都無樂欲. 於諸行生. 唯有欣樂. 由是因緣於所應求及諸行生所有衆苦. 不如實知. 何等名爲非所應求而反生起. 非所求者. 謂老病死. 非愛合會. 所愛別離. 所欲◑乏愁歎憂苦. 種種熱惱. 彼於如是諸行生起. 反生欣樂. 於生爲本一切行中. 深起樂著. 於生爲本所有諸業. 造作積集. 由是因緣於有生苦及生爲本老病死等衆苦差別. 不得解脫. 如是名爲非所應求而反生起

復次於諸行中有四決定. 一無常決定. 二苦決定. 二空決定. 四無我決定. 云何諸行無常決定. 由三種相當知過去未來諸行尙定無常. 何況現在. 何等爲三. 謂先無而有故. 先有而無故. 起盡相應故. 若未來行先所未有定非有者. 是卽應非先無而有. 如是應非無常決定. 由彼先時施設非有. 非有爲先. 後時方有. 是故未來諸行無常決定. 若現在從緣行生已決定有者. 是卽應非先有而無. 未來諸行便應非是無常決定. 現在諸行亦應不與起盡相應. 由現在行從緣生已非決定有. 以有爲先施設非有. 是故過去諸行無常決定. 如是現在諸行. 因未來行先無而有. 因過去行先有而無. 由此施設起盡相應. 是故說言當知去來諸行無常性尙決定. 何況現在. 是名諸行無常決定. 云何諸行苦性決定. 謂去來諸行尙是生等苦法. 何況現在. 所以者何. 過去諸行是已度苦. 未來諸行是未至苦. 現在諸行是現前苦. 是名諸行苦性決定. 云何諸行空性決定. 謂去來諸行尙定空性. 何況現在. 所以者何. 未來諸行其性未有. 由此故空. 過去諸行其性已滅. 由此故空. 現在諸行雖有未滅諦義勝義性所遠離. 由此故空. 是名諸行空性決定. 云何諸行無我決定. 謂去來諸行尙定無我. 何況現在. 所以者何. 未來諸行非我之相. 未現前故. 過去諸行非我之相. 已越度故. 現在諸行非我之相. 正現前故. 是名諸行無我決定. 又由二相當知諸行決定無常. 一由過去世已滅壞故. 二由未來現在世是應滅壞法故. 又由二相當知諸行決定是苦. 一是生等苦法故. 二是三苦性故. 此諸苦相如前應知. 又由二相當知諸行決定是空. 一畢竟離性空故. 二後方離性空故. 畢竟離性空者. 謂諸行中我我所性畢竟空故. 後方離性空者. 謂於已斷一切煩惱心解脫中. 一切煩惱皆悉空故. 又由二相當知諸行決定無我. 一諸行種種外性故. 二諸行從衆緣生不自在故. 復由十相當知諸行四相決定. 謂由敗壞. 變易. 別離相. 應法性相故. 非可樂. 不安◑相. 應遠離. 異相相故. 如是更等相. 如前聲聞地已廣分別

復次依出世道作意修中. 有五離繫品界. 一者斷界. 二者無欲界. 二者滅界. 四者有餘依涅槃界. 五者無餘依涅槃界. 謂見道所斷諸行斷故. 名爲斷界. 修道所斷諸行斷故. 名無欲界. 卽此唯有餘依故. 名有餘依涅槃界. 此依滅故. 名爲滅界. 亦名無餘依涅槃界. 卽此五界由一切行永寂靜故. 名諸行止. 由我我所我慢執著. 及與隨眠皆遠離故. 說名爲空. 由一切相皆遠離故. 名無所得. 於斷界中. 一切隨順有漏法上所有貪愛皆遠離故. 名爲愛盡. 於無欲界所有欲貪. 皆遠離故. 名爲無欲. 於滅界中及於有餘依無餘依涅槃界中. 如其所應皆永滅故. 皆寂靜故. 隨其次第設名爲滅. 亦名涅槃. 又於斷界未得爲得勤修習故. 名於諸行修◑. 於無欲界未得爲得勤修習故. 名於諸行修離欲. 於滅界未得爲得勤修習故. 名於諸行修滅

復次爲心解脫勤修習者. 有二種漸次. 一智漸次. 二智果漸次. 云何智漸次. 謂於諸行中先起無常智. 由思擇彼生滅道理故. 次後於彼生相應行. 觀爲生法老法乃至憂苦熱惱等法. 由是因緣一切皆苦. 此卽依先無常智生後苦智. 又彼諸行由是生法乃至是熱惱法故. 卽是死生緣起. 展轉流轉. 不得自在行相道理故. 無有我. 此則依先苦智生後無我智. 如是觀無常故苦. 苦故無我. 是名智漸次. 云何智果漸次. 謂◑離欲解脫遍解脫. 云何◑. 謂有對治現前故. 起◑逆想令諸煩惱不復現行. 云何離欲. 謂由修習◑心故. 雖於對治不作意思惟. 然於一切染愛事境貪不現行. 此由伏斷增上力故. 云何解脫. 謂卽於此伏斷對治. 多修習故. 永◑隨眠. 如是名◑離欲解脫第一差別. 復有差別. 謂於◑位斷界極成滿故. 名◑. 卽依止◑除非想非非想處. 於餘下地得離欲時. 施設離欲位. 故名離欲. 於非想非非想處得離欲時. 施設解脫位. 故名解脫. 是名◑離欲解脫第二差別. 云何遍解脫. 謂由如是煩惱雜染解脫故. 生等諸苦雜染亦普解脫. 是名遍解脫. 如是由智增上力故. 於諸行中起◑. 由習◑故. 得離欲. 由習離欲故. 得解脫及遍解脫. 如是名爲智果漸次. 此中復有四種邪執. 何等爲四. 一見邪執. 二慢邪執. 三自內邪執. 四他敎邪執. 見邪執者. 謂於諸行中執我我所. 慢邪執者. 謂於諸行中起我慢. 執前見邪執障諦現觀. 後我慢邪執障修所斷煩惱等斷. 自內邪執者. 謂獨處空閑不正分別爲依止故. 執有實我或見邪執. 或慢邪執. 他敎邪執者. 謂由他敎起邪執著. 謂此是我此是我所我慢行轉. 又於內起不正分別. 執我我所. 名內邪執. 亦名非他敎邪執. 如是一切邪執永斷. 當知是名智果

復次由三種相應知諸行非斷非常. 何等爲三. 一以無住行爲因故. 二生已無住因故. 三未來諸行因性滅故. 此中諸行因無常故. 生已住因不可得故. 當知諸行非常. 能生未來諸行. 現在因性滅故. 當知諸行非斷. 復有四緣. 能令諸行展轉流轉. 何等爲四. 一因緣. 二等無間緣. 三所緣緣. 四增上緣. 卽此四緣略有二種. 一因. 二緣. 因唯因緣. 餘三唯緣. 又因緣者. 謂諸行種子. 等無間緣者. 謂前六識等及相應法等無間滅. 後六識等及相應法等無間生. 所緣緣者. 謂五識身等以五別境爲所緣. 第六識身等以一切法爲所緣. 增上緣者. 謂五識等以眼等各別所依爲增上緣及以能生作意等爲增上緣. 意識身等以四大種身及能生作意等爲增上緣. 又先所造業望所生愛非愛果. 當知亦是增上緣. 如是資糧望道道望得涅槃. 當知亦是增上緣攝

復次由三種事二種相應. 當觀察雜染淸淨. 云何由三種事觀察一切雜染淸淨. 一者於諸行中觀察雜染因緣. 謂觀彼愛味爲愛味故. 二者於諸行中觀察淸淨因緣. 謂觀彼過患爲過患故. 三者於諸行中觀察淸淨. 謂觀彼出離爲出離故. 如是一切總略爲一. 名由三事觀察一切雜染淸淨. 云何由二種相觀察一切雜染淸淨. 一者由如所有性故. 二者由盡所有性故. 如所有性者. 謂於諸行中若愛味若過患若出離. 盡所有性者. 謂於諸行中盡所有愛味. 盡所有過患. 盡所有出離. 此中觀察諸行爲緣生樂生喜. 是名於彼愛味. 又此愛味極爲狹小. 如是由二種相. 觀察如所有性所有愛味. 又觀察諸行是無常苦變壞之法. 是名於彼過患. 又此過患極爲廣大. 如是由二種相. 觀察如所有性所謂過患. 又復觀察於諸行中欲貪滅. 欲貪斷. 欲貪出. 是名於彼出離. 又此出離寂靜無上畢竟安◑. 如是由二種相觀察如所有性所謂出離又卽此愛味卽此過患卽此出離. 於諸行中若過去若未來若現在. 若內若外. 若◑若細. 若劣若勝. 若遠若近. 審諦觀察. 當知是名於彼觀察如所有性所謂愛味過患出離. 又爲了知如是三事體性是有. 應知三種有情衆別. 一於諸欲染著衆. 二於諸欲遠離衆. 三於諸欲離繫衆. 於此三處復有三種世間愚癡. 謂若天世間. 若沙門婆羅門. 若諸天人. 如是三種世間. 由三因緣應知安立. 一由得欲自在及◑自在故. 謂若魔若梵世間. 二由勤修得彼因故. 謂若沙門婆羅門. 三趣種種業因果故. 謂若諸天人. 又於此三處隨其所應能斷作證. 有二種道離四倒心. 謂已入見地及於上修道多修習住. 又此二種道有四種相心解脫果. 一貪瞋縛解脫相. 二欲貪滅斷出離相. 三九結離繫相. 四生等諸苦解脫相. 此中前三相. 顯示因處煩惱解脫. 後一相. 顯示果處諸苦解脫. 於此義中譬如有人處在囹圄爲種種縛之所繫縛. 所謂或木或索或鐵. 又置餘人令其防守. 或設有彼從幽람處逃至遠所. 還執將來. 或有尙不令彼轉動. 況得逃避. 或有安置廣大微妙種種可愛所繫妙欲. 在幽람處令彼自然心生樂著無欲逃避. 如是彼人爲一切種縛之所縛. 爲善方便守之所守. 爲最堅牢繫之所繫. 復爲怨家隨欲加害. 所謂打拍或復解割. 或加杖◑或總斷命. 若有能脫是四縛者. 乃得名爲從一切縛而得解脫. 如是於彼三處世間愚癡有情爲種種縛所繫縛者. 當知卽譬貪瞋癡縛. 其守禁者. 譬不正尋思及未永◑煩惱隨眠. 不正尋思故尙不令動. 況得離欲而遠逃避. 煩惱隨眠未永◑故. 雖世間道方便逃避遠至有頂. 復執將還. 可愛妙欲譬之九結. 由彼結故令於生死自然樂著. 於自繫縛不欲解脫. 彼旣如是爲種種縛極所密縛. 善方便縛之所密縛. 最堅牢縛之所密縛. 復四魔怨隨其所欲以生等苦而加害之. 若能從彼四種繫縛善解脫者. 乃可名爲從一切縛而得解脫. 復次□□南曰

略敎敎果終◑數　三遍智斷縛解脫

見慢雜染◑說句　遠離四具三円滿

由三因緣. 有諸聲聞. 往大師所. 請略敎授. 何等爲三. 謂唯多聞爲究竟者. 於諸餘行而◑背者. 生如是解. 但略聞法足得自義. 何藉多聞以爲究竟. 要修正行爲貞實故. 又棄捨多聞究竟欲故. 又有怖畏於所入門多所作者. 爲善方便而得入故. 或有卽彼已於多法善聽善思. 彼作是念. 我於多法已善聽思. 若我今者盡已聽思所得諸法以爲依止. 於住心境及解脫境欲繫心者. 將不令我作意散亂. 若爾住心尙不能得. 何況解脫. 又於如是所聞所思一切法中. 不得決定. 當依何者速證通慧. 當依何者速得出離. 當緣何境而得住心. 當緣何境而得解脫. 彼旣如是自不決定. 若於大師或衆所識如來弟子現前. 見已便卽往詣請略敎授

復次當知正敎授有四種自義果得. 謂爲此出家及如此出家. 卽形相具足. 事業具足. 意樂具足. 處捨取具足. 依此故得無上得. 現法得. 自然得. 內證得

復次有六種死. 謂過去死. 現在死. 不調伏死. 調伏死. 同分死. 不同分死. 過去死者. 謂過去諸行沒. 乃至命根滅故死. 現在死者. 謂現在諸行沒. 乃至命根滅故死. 不調伏死者. 謂於過去世不調不伏. 有隨眠行展轉隨眠. 世俗說言士夫隨眠. 而命終已. 於現在世結生相續. 有隨眠行所攝. 自體而得生起. 於現在世乃至壽盡亦復如是. 不調不伏. 廣說乃至. 而命終已. 未來自體復得生起. 又能攝取有隨眠行. 由攝取彼以爲因故. 便爲生等衆苦所縛. 亦爲貪等大縛所縛. 調伏死者. 謂於現在世已調已伏無有隨眠. 而命終已. 未來自體不復生起. 亦不攝取有隨眠行. 不攝取彼以爲因故. 解脫生等衆苦差別. 亦復解脫貪等大縛. 同分死者. 謂如過去不調不伏曾捨身命. 於現在世亦復如是而捨身命. 當知如此名同分死. 名相似死. 名隨順死. 若於過去不調不伏捨身命已. 於現在世已調已伏而捨身命. 當知此名不同分死不相似死不隨順死. 若於現在有隨眠行展轉隨眠. 而命終時如過去死. 名同分死及隨順死. 不如過去而命終時. 不能攝取當所結生未來相續同分諸行. 又此六種死當知有二種相. 謂諸行流轉過患相. 及諸行還滅勝利相. 若於過去及於現在. 不調不伏同分而死. 復於未來取生等苦. 及爲貪等煩惱縛者. 名諸行流轉過患相. 若於現在已調已伏不同分死. 又於未來不取衆苦. 解脫一切煩惱縛者. 名諸行還滅勝利相

復次由八種相. 得入於彼諸行生起世俗言說士夫數中. 謂如是名. 如是種類. 如是族姓. 如是飮食. 如是領受. 若苦若樂. 如是長壽. 如是久住. 如是所有壽量邊際. 如是諸相於菩薩地宿住念中. 當知如前已廣分別

復次由三種相. 於諸行中應知無我遍智及斷. 何等爲三. 一於內遍智. 二於外遍智. 三於內外遍智. 斷亦如是. 隨其所應. 所謂諸行都無有我. 無有我所. 亦無有餘互相繫屬. 當知如是於內外俱遍智及斷. 此中由法住智得決定. 遍智數習此故. 捨彼相應所有隨眠得畢竟斷. 當知此中爲於諸行未得遍智者令得遍智故. 如來大師說正法要. 若於諸行已得遍智而未永斷者. 爲令唯於如先所得遍智. 數習得永斷故. 復加勸導

復次於生死中而流轉者. 有三種縛. 由此縛故心難解脫. 當知此唯善說法律能令解脫. 非由惡說. 何等爲三. 一者除其愛結餘結所繫諸有漏事. 二者愛結所染諸有漏事. 三者能生當來後有諸行. 於此三縛由三因緣心難解脫. 謂初由種種故. 第二由堅牢故. 可愛樂. 故. 第三由微細故. 復由五相爲後有縛所繫縛者. 當知有五我慢現行. 謂由所依故. 所緣故. 助伴故. 自性故. 因果故. 當知此中薩迦耶見以爲依止. 計我未來或當是有或當非有. 以有非有爲所緣境. 此中非有爲所緣境唯有一種. 有爲所緣乃有五種. 謂我當有色. 我當無色. 我當有想. 我當無想. 我當非有想非無想. 如是一切總收爲一. 合有六種所緣境界. 言助伴者. 謂動亂心. 言自性者. 恃擧行相爲其自相. ◑論自性爲其共相. 一切煩惱◑論性故. 因果性者. 謂能感生爲因性故. 造作業行愛隨逐故

復次由三種相. 當知心善解脫. 謂於諸行遍了知故. 於彼相應諸煩惱斷得作證故. 煩惱斷已於一切處離愛住故. 又於此中由四種行. 於諸行中能遍了知如所有性. 謂無常等. 由十一行. 於諸行中能遍了知盡所有性. 謂過去未來等. 如前廣說

復次有二種五種雜染幷五種因相. 如是二種. 諸有學者應知應斷. 諸無學者已知已斷. 何等爲二. 謂見雜染及慢雜染. 此二當知五種差別. 謂由行故◑故隨眠故. 何等爲五. 一者計我. 二者計我所. 三者我慢. 四者執著. 五者隨眠. 當知此中計我我所我慢三種爲所依止. 於所緣事固執取著唯此諦實餘皆愚妄. 當知此中由◑道理說名執著. 卽彼種子隨縛相續. 說名隨眠. 又有識身及外事等. 當知是彼五種因相. 謂計我因相. 乃至隨眠因相. 卽此因相復有二種. 一者所緣因相. 二者因緣因相. 計我我慢. 以有識身爲所緣因相. 計我所通以二種爲所緣因相. 彼執著以聞不正法不如理作意及彼隨眠. 爲因緣因相. 彼隨眠以不如實了知諸行煩惱諸◑數數串習. 爲因緣因相

復次有四種有情衆. 當知於中安立雜染. 何等爲四. 一者外道有情衆. 二者此法異生有情衆. 三者有學有情衆. 四者無學有情衆. 外道有情衆中. 具有一切. 此法異生有情衆中. 四種可得. 及彼因相幷執著因相一分. 然執著不可得. 有學有情衆中. 計我我所二種. 及我因相執著隨眠皆不可得. 及我慢執著幷彼因相. 然有我慢隨眠可得. 無學有情衆中. 一切皆不可得. 又外道有情衆凡所有行. 不爲斷彼. 此法異生有情衆所修諸行. 正爲斷彼而未能斷. 未見如實故. 有學有情衆已斷一分. 爲斷餘分復修正行. 雖見如實而不自稱我已能見. 猶未獲得盡無生智故. 無學有情衆一切已斷. 於諸行中而自稱言我如實見

復次有八種淸淨說句. 何等爲八. 謂由超過見慢故. 名二種超過意淸淨說句. 由斷彼因相故. 名除相淸淨說句. 由斷彼執著故. 名寂靜淸淨說句. 由斷彼隨眠故名善解脫淸淨說句. 復次有學有二淸淨說句. 謂於後有一切行中. 由不現行道理. 名已割貪愛及轉三結. 無學有三淸淨說句. 謂止慢現觀故. 及一切苦本貪愛隨眠永◑除故. 名已作苦邊. 如是一切總收爲一. 合有八種淸淨說句

復次由四支故具足遠離名善具足. 何等爲四. 一者無第二而住. 二者處邊際臥具. 三者其身遠離. 四者其心遠離. 謂於居家境界所生諸相尋思貪欲瞋◑悉皆遠離. 依不放逸防守其心. 又由五相發勤精進速證通慧. 謂有勢力者. 由被甲精進故. 有精進者. 由加行精進故. 有勇◑者. 由於廣大法中無怯劣精進故. 有堅猛者. 由寒熱蚊◑等所不能動精進故. 有不捨善◑者. 由於下劣無喜足精進故. 又爲斷□沈睡眠掉擧惡作. 如其次第奢摩他毘鉢舍那品隨煩惱故. 願正止觀無有失壞

復次於善說法毘奈耶中. 有三円滿. 何等爲三. 一行円滿. 二果円滿. 三師円滿. 行円滿者. 謂爲觸證斷無欲滅界故. 聽聞正法. 爲他演說. 自正修行. 法隨法行. 是名行円滿. 果円滿者. 謂卽由此法隨行增上力故. 心善解脫. 又能證得現法涅槃. 是名果円滿. 師円滿者. 謂能引發一切梵行之法. 皆用世尊爲根本故. 皆由世尊轉法眼故. 皆以世尊爲所依故. 由如來出世有彼敎可知故. 說世尊爲彼根本. 佛出世已觀待彼彼所化有情. 說正法眼. 師及弟子展轉傳來故. 說世尊轉正法眼轉法眼已. 若有於中生諸疑惑. 唯依世尊乃能決了故. 說世尊爲所依止. 又說法師略有二種. 一者由敎. 二者由證. 斯由從他聞正法已而宣說故. 依證學道無學道已而宣說故

瑜伽師地論卷第八十五

위

*

다음

->